CELEX: C2006/294/27
Language: el
Date: 2006-12-02 00:00:00
Title: Συνεκδικασθείσες υποθέσεις C-290/05 και C-333/05: Απόφαση του Δικαστηρίου (πρώτο τμήμα) της 5ης Οκτωβρίου 2006 (αιτήσεις του Bács-Kiskun Megyei Bíróság και του Hajdú-Bihar Megyei Bíróság –Δημοκρατία της Ουγγαρίας– για την έκδοση προδικαστικής αποφάσεως) — Ákos Nádasdi κατά Vám- és Pénzügyőrség Észak-Alföldi Regionális Parancsnoksága (C-290/05) και Ilona Németh κατά Vám- és Pénzügyőrség Dél-Alföldi Regionális Parancsnoksága (C-333/05) (Εσωτερικοί φόροι — Τέλη ταξινομήσεως αυτοκινήτων — Μεταχειρισμένα αυτοκίνητα — Εισαγωγή)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/16
            
         Απόφαση του Δικαστηρίου (πρώτο τμήμα) της 5ης Οκτωβρίου 2006 (αιτήσεις του Bács-Kiskun Megyei Bíróság και του Hajdú-Bihar Megyei Bíróság –Δημοκρατία της Ουγγαρίας– για την έκδοση προδικαστικής αποφάσεως) — Ákos Nádasdi κατά Vám- és Pénzügyőrség Észak-Alföldi Regionális Parancsnoksága (C-290/05) και Ilona Németh κατά Vám- és Pénzügyőrség Dél-Alföldi Regionális Parancsnoksága (C-333/05)
   (Συνεκδικασθείσες υποθέσεις C-290/05 και C-333/05) (1)
   
   (Εσωτερικοί φόροι - Τέλη ταξινομήσεως αυτοκινήτων - Μεταχειρισμένα αυτοκίνητα - Εισαγωγή)
   (2006/C 294/27)
   Γλώσσα διαδικασίας: η ουγγρική
   Αιτούντα δικαστήρια
   Bács-Kiskun Megyei Bíróság και Hajdú-Bihar Megyei Bíróság
   Διάδικοι στις κύριες δίκες
   Ákos Nádasdi (C-290/05) και Ilona Németh (C-333/05) κατά
   Vám- és Pénzügyőrség Észak-Alföldi Regionális Parancsnoksága (C-290/05) και Vám- és Pénzügyőrség Dél-Alföldi Regionális Parancsnoksága (C-333/05)
   Αντικείμενο των υποθέσεων
   Αιτήσεις για την έκδοση προδικαστικής αποφάσεως — Bács-Kiskun Megyei Bíróság και Hajdú-Bihar Megyei Bíróság — Ερμηνεία του άρθρου 90, πρώτο εδάφιο, της Συνθήκης ΕΚ — Τέλη ταξινομήσεως τα οποία πλήττουν τα αυτοκίνητα κατά την πρώτη θέση τους σε κυκλοφορία εντός του κράτους μέλους, τα οποία δεν πλήττουν τα μεταχειρισμένα αυτοκίνητα που τέθηκαν σε κυκλοφορία σε κράτος μέλος πριν από την 1η Φεβρουαρίου 2004 και τα οποία υπολογίζονται ανεξαρτήτως της αξίας του αυτοκινήτου
   Διατακτικό της αποφάσεως
   
               1)
            
            
               Μια επιβάρυνση όπως εκείνη την οποία εισήγαγε στην Ουγγαρία ο νόμος CX του 2003 περί τελών ταξινομήσεως (a regisztrációs adóról szóló 2003. évi CX. törveny), η οποία δεν πλήττει τα ιδιωτικά αυτοκίνητα λόγω του ότι διέρχονται τα σύνορα, δεν αποτελεί εισαγωγικό δασμό ή επιβάρυνση ισοδυνάμου αποτελέσματος υπό την έννοια των άρθρων 23 ΕΚ και 25 ΕΚ.
            
         
               2)
            
            
               Το άρθρο 90, πρώτο εδάφιο, ΕΚ πρέπει να ερμηνευθεί υπό την έννοια ότι απαγορεύει μια επιβάρυνση όπως εκείνη του νόμου περί τελών ταξινομήσεως, εφόσον
               
                           —
                        
                        
                           η επιβάρυνση αυτή πλήττει μεταχειρισμένα αυτοκίνητα κατά την πρώτη θέση τους σε κυκλοφορία στο έδαφος κράτους μέλους και
                        
                     
                           —
                        
                        
                           το ποσό της, το οποίο καθορίζεται σε συνάρτηση μόνο με τα τεχνικά χαρακτηριστικά των αυτοκινήτων (είδος κινητήρα, κυλινδρισμός) και με την οικολογική κατάταξή τους, υπολογίζεται χωρίς να λαμβάνεται υπόψη η μείωση της αξίας τους, οπότε, όταν η πιο πάνω επιβάρυνση πλήττει μεταχειρισμένα αυτοκίνητα που εισάγονται από άλλα κράτη μέλη, υπερβαίνει το ποσό της επιβαρύνσεως αυτής το οποίο περιλαμβάνεται στην εναπομένουσα αξία των ομοειδών μεταχειρισμένων αυτοκινήτων που έχουν ήδη ταξινομηθεί στο κράτος μέλος εισαγωγής.
                        
                     Δεν ασκεί επιρροή η σύγκριση με μεταχειρισμένα αυτοκίνητα που τέθηκαν σε κυκλοφορία στο σχετικό κράτος μέλος πριν από την καθιέρωση της επιβαρύνσεως αυτής.
            
         
               3)
            
            
               Το άρθρο 33 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, δεν απαγορεύει την είσπραξη μιας επιβαρύνσεως όπως εκείνη του νόμου περί τελών κυκλοφορίας, της οποίας η βάση επιβολής δεν είναι ο κύκλος εργασιών και η οποία, στο εμπόριο μεταξύ κρατών μελών, δεν συνεπάγεται διατυπώσεις που συνδέονται με τη διέλευση των συνόρων.
            
         
      (1)  ΕΕ C 296 της 26.11.2005.
   
      ΕΕ C 315 της 10.12.2005.